Ich, Hansz Brun vō Seflingē, der koch, beken̄ offenlich mitt disē brieff, als ich dan̄ in disē nechstvˀgangnē jar zuͦ dē edeln, fromē un̄ vestē junckhˀn Petˀ vō Griffensee, ✳ minē gnedigē junckhˀn, komē un̄ sin gedingtˀ knecht wordē bin ꝫcꝭ, hab ich im̄ der zitt, do ich also vō sinē gnad₎ empfangen un̄ gedingt ward, ✳ mitt mund, hand,
wortē, wˀcken gelopt un̄ vˀsprochē ✳ in aller wisz un̄ màsz, als ob ich im̄ darub̄ einē eid liplich zuͦ gott un̄ den heilgē mitt uferhabnē vingˀn und gelertē wortē
geswarn hab, ✳ im̄ un̄ den sinē truwē dienst, ✳ ouch truw un̄ warheit un̄ irn nutz, er un̄ fromē zefûrdrēt und schadē zuͦwendē, als einē fromē gebûrt ꝫcꝭ.
das ich abˀ leidˀ nitt getân, ✳ un̄ darûbˀ undˀstandē hab, im̄ un̄ den sinē mitt minē ûppigen wandel, wortē un̄ wˀcken ✳ schand un̄ smach zuͦzefuͤgē, sachenhalb, herin̄ zemeldē nitt notdurftig ✳ un̄ die vō minˀ ernstē bette wegē zuͦschribē undˀwegē gelausē sind, ✳ dar in̄ ich, obgen̄tˀ Hansz Brun, mich beken̄, leidˀ min truw
eid un̄ er groͤblichē un̄ treffenlichē ûbersechē habē, ✳ des ich ouch frigs un̄ unbezwungēs willens gichtig un̄ bekan̄tlich gewesē un̄ noch bin. ✳ und
daruf und nach dē un̄ soͤlichs an den selbn̄ minē gnedigē junckhˀn, junckhˀr Petˀ von Griffense, komē un̄ gelangt ist, ✳ liesz er also vō stund im Hiltēspuͦl
uff dē sinē ✳ und daselbs indˀ erwirdigē, geistlichē, minˀ gnedigē frowē zuͦ Kûngsfeld₎ ✳ hochē un̄ nidˀn gerichtē darub̄ durch sine knecht zuͦ mir
griffē ✳ un̄ fuͦrt mich gon Wildegg in sin slossz ✳ und leitt mich allda in sin gefangknisse, ✳ doch inden wortē, dz ich daselbs sin un̄ ligē soͤlt, in wisz und
masz, als ob ich indˀ genantē minˀ gnedigē frowē vō Kùngsfeldē gefangknisse leg ✳ un̄ vō ir gnadē amptlût gefangē und dahin gefuͦrt un̄ geleitt
weˀ ꝫcꝭ. und wie wol nū der genāt min gnedigˀ junckher, ✳ junckher Petˀ von Griffense, als ein secher ✳ und die gen̄t₎ min gnedig fròwē vō Kûngsfeldē um̄ un̄ vō der gericht un̄ herlikeit wegē ✳ mich, obgen̄ Hansē Brunē, ✳ darub̄ und um̄ soͤlichē handel ✳ an minē lib un̄ lebē wol hertˀ un̄ andˀs
gestrafft habē moͤchtē, ✳ denocht um̄ gotz, ✳ unser liebē frowē un̄ andrˀ erbrˀ lùt ✳ un̄ minˀ ernstē bette un̄ anruͦffens willē, so habn̄t sy mich also
ussz der gefangenschaft unberechtiget gelaussē, ✳ den̄ sy mir darub̄ rechts gern gestattet hettent, ✳ das mir abˀ zuͦ swer un̄ ûberlegē gewesen
weˀ ꝫcꝭ. und hab daruf mins eignē unbezwungnē willē, frig un̄ ledig aller bandē gesworn ✳ einē eid liplich zuͦ gott und den heiligē mitt uferhabnē vingˀn un̄ gelertē worten, ✳ das, so hˀnach stâtt, fûr mich, die minē und aller mengklichs vō minē wegē zuͦ haltē. ✳ des erstē der gefangenschaft un̄ sachhalb ein ufrecht, redlich urfecht mitt wortē, wˀckē un̄ in allweg, ouch gen aller mengklichē, sy siēt geistlich odˀ weltlich
frowē odˀ man, ✳ so her in̄ un̄ in diser sach vˀdâcht wˀden moͤchtē ✳ soͤlich gefangknisse handel ✳ und das, so vor und nach stâtt, gen niemāt, wer der ist,
zuͦ aͤffˀn, ✳ zuͦ andē, ✳ zuͦ rechē, ✳ noch niemāt darub̄ noch der sachn̄ ✳ un̄ des handelshalb ze vechn̄t, ✳ ze hassēt, ✳ ze bekûmbˀnt, noch ze ersuͦchēt, wedˀ mitt gericht, recht, noch âne. ✳ und wedˀ im̄, dē gen̄t₎ minē gnedigē junckhˀn, ✳ junckhˀr Petˀ von Griffense, ✳ noch dē sinē uff ir smach, schand un̄ laster
nitt mer gân noch stân, ✳ noch mich der sachn̄, jetz noch hinfùr, niendˀt beruͦmē, ✳ wedˀ mitt wortē, werckē, noch in andˀ wise, ✳ noch dhein bottschafft
schriftē, noch anders ✳ hin, noch widˀ, ✳ wedˀ heimlich noch offenlich, ✳ nûtt sendē, schickē, noch schaffē getân werdē, ✳ dz inē unkomlich un̄ schedlich sin,
odˀ wesē mog. ✳ ✳ un̄ by dē selbē ✳ eid ✳ widˀ die obgen̄ min gnedig frowē vō Kûngsfeldē ✳ un̄ den gen̄t₎ junckhˀr Petˀ vō Griffense noch alle, die so
zuͦtz inē gewant̄ sind, ✳ noch die irē, ✳ noch die inē ze versprechē stand ✳ zetuͦnd, ✳ wedˀ mitt froͤmdē gerichtē, rˀchtē, noch mitt dheinˀley sach in einich
wise, ✳ sundˀ weˀ, dz ich andˀn sachenhalb an sy ûtzit ze sprechē hêtt odˀ gewūne, jetz odˀ hienach, das rˀcht ✳ durch min machtbottē un̄ vollē gewalt vō
inē zuͦ nemē anden endē un̄ inden gerichtē, ✳ do dan̄ sy gesessē sind, ✳ odˀ dahin sy gehoͤrēt, ✳ un̄ soͤlichē rechtē gnuͦg ze sind un̄ getruwlichē nachzekomē un̄ nûtzit andˀs fûrzenemē, ân alle geverd. ✳ und darzuͦ un̄ mitt solich ouch nach usgang dryer tagen, nechstkomēt, nach datū disz brieffs,
die sy mir zuͦ Badē ze sinde erloubt habn̄t, ✳ von stund un̄ angentz, âne alle gnad, ✳ acht mil wegs, witt un̄ breitt in zirtzels wise vō Kûngsfeld₎
und dē slossz Wildegg, obgen̄t, ✳ gân, ✳ ouch in Kûrer bistūm, hie, diszhalb den bergē und Rins halb belibn̄, ✳ noch fûr die klusz undˀ Veltkilch gelegē, hinuf ✳ noch nider zilen, dheins, so vor stând, niemeˀ mer komē ✳ un̄ ein nacht nitt belibē, noch sin, ✳ do ich die nechstē gewesē un̄ gelegen ✳ bisz
uff die zitt und ich ussz dē obgen̄ zil komē bin âne gevˀd. ✳ wol ist mir dar in̄ usgesetzt Costentz un̄ Ûberlingē, ✳ ob die in wendig den ziln werent.
ich sol ouch bi dē obgen̄t₎ eid den kostē und schaden, so der gefangenschaft halb ùber gangē un̄ ufgelôffen ist, ✳ so sich an zerūg gepûrt, zwey
pfund, nûnzechē schilling haller und zwen guldin der brieff kostē ✳ in jârs frist, nach dâtt disz briefs, nechstkomēt, ✳ odˀ e ✳ und insundˀs davor,
was ich je vˀmag in irn sichˀn gewalt werē und bezaln, an irn kostē. ✳ ✳ were abˀ sach, davor gott sie behüte, ✳ das ich der stuckē eins odˀ mer her in̄ benēpt,
ûber seche, ✳ es weˀ durch mich selbs, die minē ✳ odˀ jemāt vō minē wegē, ✳ ouch wie un̄ in welich wise und das kūntlich weˀ odˀ wurde, den̄ zestund un̄ angentz, solich ein meineidˀ erloser vˀzaltˀ man heissē un̄ sin an allē gerichtē, rechtē un̄ allenthalbē. ✳ un̄ moͤchtē ouch die obgen̄̄ min gnedig
frowē vō Kûngsfeldē durch ir amptlût, ✳ als vō ir gericht un̄ herlikeit wegē ✳ und der genāt min gnedigˀ junckhˀr Petˀ von Griffense ✳ odˀ
die sinē als secher ✳ zuͦ mir griffē odˀ griffē laussē ✳ in stettē, ✳ doͤrffˀn un̄ uff dē land ✳ und ûbˀ mich richtē ✳ un̄ richtē laussē mitt was tod si wellēt,
als zuͦ einē
meineidē
erlosen, vˀzalten un̄ schedlichē man ✳ dē um̄ sin missztât sin lib un̄ lebē aberkēnt ist, ✳ also das mich, obgen̄ Hansē Brunē, ✳ ouch min lib un̄
lebē davor noch wider dhein ding noch geding hˀan geschribē gântz nûtzit behelffē, ✳ frydē, ✳ fryē, ✳ frystē, schirmē, ich ze schirm fûrzichē, bruchē
noch geniessē sol ✳ dhein frygheit gotzhûser, ✳ fryghoͤff noch andˀ frygehûser ✳ dhein gnad, schirm, fûrzug noch ûberal dhein andˀ sach, ✳ so ich odˀ
jemant vō minē wegē hiewidˀ erdenckē, fûrzichē, gebruchē sin, geniessē ✳ odˀ mich, min lib un̄ lebē dawider behelffē und beschirmē moͤcht,
alles âne alle gevˀd. ✳ in kraft un̄ urkûnd disz briefs, ✳ dero zwen gelich geschribē un̄ gestelt, ✳ und des alles zuͦ warē und vestē urkûnd vō minˀ
ernstē bett wegē mitt der vestē, fromē und wisē junckhˀr Ludwig Zechendˀs, schulthn̄ zuͦ Arôw, un̄ hˀn Niclausz Frickers, stattschribˀs zuͦ Bern,
miner gnedigē junckhˀn und herrē ingesigeln, ✳ doch inē, irn erben un̄ nachkomē in allweg ân schadē un̄ unvˀgriffē, ✳ offenlich mitt angehencktē
insigeln und den gen̄ten minē gnedigē frowē vō Kûngsfeldē einˀ, ✳ un̄ junckhˀr Petˀn vō Griffense ✳ der andˀ, ✳ also vˀsigelt gebē sind uff fritag
nach aller heiligē tag, nach Cristi gepûrt vierzechenhundˀt fûnfftzig und acht jar. ✳